નવી દિલ્હી: ભાજપની મહિલા મોરચાની કાર્યકારિણીને સંબોધિત કરતાં અમિત શાહે કહ્યું 'આપણે બધાએ એક લક્ષ્ય નિર્ધારિત કરતાં આગળ વધતા રહેવું જોઇએ અને પાર્ટી તથા સંગઠન માટે કાર્ય કરતાં રહેવું જોઇએ. નાની-મોટી પરેશાનીઓ પર વધુ ધ્યાન ન આપતાં તન્મયતાથી આપણા કાર્યમાં લાગેલા રહેવું જોઇએ.' આગામી સમયમાં ચાર રાજ્યોની ચૂંટણીનો ઉલ્લેખ કરતાં ભાજપ અધ્યક્ષે કહ્યું કે મહિલા મોરચાની બધા કાર્યકર્તાઓને આ ચૂંટણીમાં પાર્ટીની જીત નક્કી કરવા માટે અત્યારથી તૈયારીમાં લાગી જવું જોઇએ.